เพื่อนครูปรีชา จี้สื่อเป็นกลาง คดีหวย 30 ล้าน
วันนี้ (21 ก.พ.2561) ผู้สื่อข่าวรายงานว่า นายปรีชา ใคร่ครวญ ผู้อ้างตัวเป็นเจ้าของสลากกินแบ่งรัฐบาลที่ถูกรางวัล 30 ล้านบาท พร้อมอดีตตัวแทนอนุกรรมการข้าราชการครู และบุคลากรทางการศึกษา ให้สัมภาษณ์ต่อสื่อมวลชน หลังอดีตตัวแทนข้าราชการครูฯ เข้าให้กำลังใจนายปรีชาที่โรงเรียนแห่งหนึ่งในจ.กาญจนบุรี เมื่อช่วงบ่ายไพฑูรย์ นามเมือง และชลิต โพธิพันธ์ อดีตตัวแทนข้าราชการครูฯ ตำหนิสื่อบางสำนักที่เสนอกับนายปรีชาอย่างไม่เป็นกลาง จนทำให้ภาพลักษณ์บุคลากรทางการศึกษาต้องมัวหมองขณะที่นายปรีชา กล่าวถึงกรณีการวิพากษ์วิจารณ์ผ่านสื่อสังคมออนไลน์ ซึ่งเป็นผลจากกระแสข่าวที่สื่อบางช่องเสนอข่าวอย่างไม่เป็นกลางว่า ที่ผ่านมาไม่เคยตอบโต้กับกระแสวิพากษ์วิจารณ์ แต่ตอนนี้กำลังปรึกษากับทนายความเพื่อดำเนินการทางกฎหมายกับสื่อที่เสนอข่าวไม่เป็นกลางทั้งนี้นายปรีชา ยืนยันว่า ไม่ได้มีเพียงพยานบุคคลที่จะใช้ต่อสู้ในชั้นศาลเท่านั้น ขณะนี้เตรียมพยานและหลักฐานหลายอย่างที่จะใช้ในการต่อสู้คดี แต่ที่ไม่นำเสนอต่อสื่อมวลชน เนื่องจากไม่อยากให้ฝ่ายตรงข้ามรู้ข้อมูลของตัวเอง และแม้ตำรวจกองปราบจะสรุปผลออกมาอย่างไรก็ยินดียอมรับ แต่เชื่อว่าคดีนี้ต้องไปต่อสู้กันต่อในชั้นศาล
ตัวแทนข้าราชการครูเข้าให้กำลังใจครูปรีชาในการต่อสู้คดีสลากกินแบ่งรัฐบาล 30 ล้านบาท พร้อมตำหนิสื่อบางสำนักที่เสนอข่าวไม่เป็นกลาง ทำให้ภาพลักษณ์ของครูและบุคลากรทางการศึกษาต้องมัวหมอง 
หวย30ล้าน,ครูปรีชา,พยาน,ไทยพีบีเอส,ThaiPBSnews,ข่าวไทยพีบีเอส,ThaiPBS